1 mai cu blocaje în trafic. Coloane de mașini la frontieră. Drumurile spre mare și spre munte, monitorizate cu elicoptere Black Hawk
Vacanța de 1 mai i-a scos din case pe români. Oamenii profită de zilele libere și pleacă la mare sau la munte, în ciuda ploilor și a temperaturilor scăzute. Drumurile spre stațiuni au fost aglomerate încă de ieri, așa că mii de polițiști sunt în stradă. Traficul este monitorizat și de la înălțime cu noile elicoptere Black Hawk. La mai multe puncte de trecere a frontierei din România către Bulgaria și Ungaria sunt coloane de mașini, iar șoferii așteaptă câteva zeci de minute pentru ieșirea din țară.